open-index/open-wikipedia-markdown huggingface dataset:
ג'וזף עאון

**ג'וזף ח'ליל עאון** (בערבית: **جوزيف خليل عون**, בתעתיק מדויק: **ג'וזיף ח'ליל עון**. לפעמים מתועתק גם כ**ז'וזף**; נולד ב-10 בינואר 1964) הוא נשיא לבנון. היה מפקד צבא לבנון מ־2017 עד מינויו לנשיא.

## ראשית חייו
עאון נולד בשנת 1964 בפרבר סין אל-פיל  הממוקם מזרחית לבירה ביירות בנפת אל-מתן, למשפחה נוצרית מרונית מעישייה. בתחילת חייו, שמו הפרטי אוית באל"ף – ג'וזאף (جوزاف).

הוא למד בתיכון הצרפתי מון לה סאל  בעין סעאדה , ולאחר מכן השלים תואר במדע המדינה ובלימודי צבא.

## קריירה
[ממוזער|250x250 פיקסלים|עאון כמפקד צבא לבנון, בפגישה עם שר החוץ האוסטרי [אלכסנדר שלנברג בביירות, פברואר 2024]]
עאון הצטרף לצבא לבנון ב-1983. את הכשרתו הצבאית קיבל מחוץ לגבולות לבנון, בעיקר בארצות הברית ובסוריה. הוא עבר הכשרה למלחמה בטרור בארצות הברית ב-2008 ובלבנון ב-2013. מאז 2015 פיקד על חטיבת החי"ר ה-9.

ב-8 במרץ 2017 מינתה ממשלת לבנון את עאון למפקד צבא לבנון, כשהוא מחליף בתפקידו את ז'אן קהוואג'י. בעקבות המחאות בלבנון בתגובה לכישלונה של הממשלה למצוא פתרונות למשבר הכלכלי החריף במדינה ובמקביל למבוי הסתום של הניסיונות להקמת ממשלה, נשא הגנרל עאון נאום ב-8 במרץ 2021, שבו התייחס למצב האזורי והמקומי. עאון התמקד במשבר הכלכלי במדינה ובהשפעותיו על הצבא והמשרתים בו, ופנה לדרג הפוליטי: . הנאום הפך לוויראלי במדיה החברתית.

לאחר ההתנקשות בחסן נסראללה במסגרת מבצע סדר חדש ב-27 בספטמבר 2024, פעלה ארצות הברית, לצד מדינות נוספות, לקדם את מינויו של עאון לנשיא לבנון, לאחר כשנתיים שבהן לא כיהן נשיא בלבנון. בינואר 2025 היה המועמד היחיד בבחירות לנשיאות, ולמרות שחברי הפרלמנט מטעם חזבאללה ואמל הצביעו בסיבוב ההצבעה הראשון בפתקים לבנים, בחירתו אושרה בסיבוב השני, כשזכה ל-99 קולות מתוך 128 חברי פרלמנט, לאחר מאמצי שכנוע שהפעיל על חברי הפרלמנט השיעים.
במסגרת נאום ההשבעה שלו התחייב לשקם את לבנון לאחר מלחמת חרבות ברזל, לשקם את היחסים עם מדינות ערב ולדאוג לכך שהנשק במדינה ירוכז בידי צבא לבנון בלבד. הוא מינה את נוואף סלאם הסוני לראשות ממשלת לבנון.

## יחסו לישראל
עאון נחשב לדמות מאוזנת בזירה הפוליטית הלבנונית. במהלך כהונתו כמפקד הצבא מאז 2017, הוא שמר על יחסים מקצועיים עם ישראל במסגרת תפקידו, במיוחד בהקשרים של תיאום ביטחוני דרך כוחות יוניפי"ל בדרום לבנון.

עם זאת, הביע עמדות לאומיות ברורות בנוגע לריבונות לבנון. לדוגמה, במהלך המשא ומתן על הגבול הימי בין ישראל ללבנון, הוא דרש תוספת של כ-1,500 קמ"ר למים הכלכליים של לבנון, בהתבסס על המשך הגבול שסומן בהסכמים היסטוריים.

במהלך הבחירות לנשיאות זכה לתמיכה מצד סעודיה, ארצות הברית וצרפת, ושר החוץ הישראלי, גדעון סער, בירך את לבנון על בחירתו.

כבר בנאום הניצחון שלו לאחר בחירתו הצהיר עאון כי יפעל לכבד את הסכם הפסקת האש בין ישראל ללבנון בשנת 2024, ולצד זאת הוסיף כי "נפעל להסרת הכיבוש הישראלי ולהרתעת ישראל. נפעל לסייע לפלסטינים ולהקמת מדינה פלסטינית".

באפריל 2025, פורסם שבריאיון ל"אל-ערבי אל-ג'דיד" אמר כי ארצו פועלת למניעת החזקת נשק בידי חזבאללה באמצעות דיאלוג, והבהיר כי פעילי ארגון הטרור ישולבו בצבא לבנון. עם זאת ציין כי "לא ניתן להגיע כעת לנורמליזציה או להסכם שלום עם ישראל", כשהסכם שכזה קשור ליוזמת השלום הערבית משנת 2002.

## חיים אישיים
עאון נשוי לניעמת ואב לשני ילדים. הוא דובר ערבית, צרפתית ואנגלית.

## קישורים חיצוניים

*  
*  (הריאיון המקורי בערבית)
* 

## הערות שוליים

*
קטגוריה:מפקדי צבא לבנון
קטגוריה:מרונים
קטגוריה:נוצרים לבנונים
קטגוריה:לבנונים שנולדו ב-1964
ג'ון כריסטופר קטלר

**ג'ון כריסטופר קטלר** (באנגלית: **John Christopher Cutler**; 5 בפברואר 1846 – 30 ביולי 1928) היה פוליטיקאי אמריקאי, מושל מדינת יוטה השני בין השנים 1905–1909. הוא מושל יוטה הראשון שנולד מחוץ לגבולות ארצות הברית.

## ביוגרפיה
קטלר נולד בשפילד שבצפון אנגליה בראשית פברואר 1846. משפחתו של קטלר היגרה לטריטוריית יוטה ב-1864 לאחר שנעשתה חברה בכנסיית ישוע המשיח של קדושי אחרית הימים. קטלר נישא לשרה אליזבת טיילור, עמה חבק שבעה ילדים. לאחר מכן התמקצע כאיש עסקים, וכיהן כנשיא עסקי הסחורות היבשות של משפחתו וישב במספר מועצות מנהלים של בנקים אחדים, חברות ביטוח ותאגידים אחרים. קטלר היה פעיל בפוליטיקה של ארצות הברית כאיש המפלגה הרפובליקנית ושימש כפקיד מחוז סולט לייק מ-1884 עד 1890.

במהלך העשור הראשון של המאה ה-20 היה קטלר מזוהה עם הסיעה במפלגה הרפובליקנית שנקראה "החבורה הפדרלית" (Federal Bunch), נושאי משרות פדרליות שהתנגדו למושל יוטה המכהן היבר מאנינג ולס. בשנת 1904 ולס לא הצליח לגרף תמיכה מספקת במועמדותו המתוכננת אל הסנאט של ארצות הברית, לכן בחר להתמודד לתקופת כהונה שנייה כמושל. החבורה הפדרלית תמכה בקטלר; הוא זכה במועמדות המפלגה הרפובליקנית ונבחר למושל המדינה בנובמבר 1904. קטלר מילא את תפקיד המושל בשנים 1905–1909. כהונתו עוצבה בחסות חוקים שייסדו בתי משפט לנוער בערים הגדולות של יוטה ומיסוד מרשמי לידה ומוות מרכזיים המנוהלים בידי מועצת הבריאות של המדינה.

קטלר הכריז על מועמדותו לקדנציה שנייה בבחירות 1908, אך פרש לפני הוועידה הרפובליקנית כאשר איבד את תמיכתה של החבורה הפדרלית בהנהגת הסנאטור ריד סמוט.

בתום כהונתו כמושל שב קטלר לעסקיו במגזר הפרטי. ב-1911 נבחר לנשיא "הבנק הלאומי דזרט". בגיל 82 ובמצב בריאותי לקוי, השתמש קטלר באקדח כדי להתאבד ב-30 ביולי 1928. הוא נטמן בבית העלמין של סולט לייק סיטי.

## קישורים חיצוניים
* 

## הערות שוליים

קטגוריה:מהגרים מבריטניה לארצות הברית
קטגוריה:מורמונים
קטגוריה:אנשי עסקים אמריקאים
קטגוריה:מושלי יוטה
קטגוריה:מושלי מדינות ארצות הברית מהמפלגה הרפובליקנית
קטגוריה:מתאבדים אמריקאים
קטגוריה:אמריקאים שנולדו ב-1846
קטגוריה:אמריקאים שנפטרו ב-1928
We Could Go Back

"**We Could Go Back**" הוא סינגל של הדי ג'יי והמפיק הבריטי, ג'ונאס בלו, בשיתוף פעולה עם הזמר-יוצר הבריטי-ניגרי, מוילוגו , שיצא, על ידי חברת התקליטים Jonas Blue Music, ב-13 באוקטובר 2017. השיר נמצא במהדורה הדיגיטלית של האלבום הראשון של ג'ונאס בלו, *[[Blue (אלבום של ג'ונאס בלו)|Blue]]*.

נכון לנובמבר 2021, השיר הושמע למעלה מ-53 מיליון פעמים בספוטיפיי.

## וידאו קליפ
הווידאו קליפ של השיר, יצא לראשונה בערוץ היוטיוב של ג'ונאס בלו, ב-26 באוקטובר 2017. נכון לנובמבר 2021, הווידאו קליפ נצפה למעלה מ-17 מיליון פעמים.

## מיקומי שיא

## קישורים חיצוניים

## הערות שוליים

קטגוריה:שירי ג'ונאס בלו
קטגוריה:שירים באנגלית
קטגוריה:שירים שנכתבו על ידי ג'ונאס בלו
קטגוריה:שירים שנכתבו על ידי ג'ין ג'ין
קטגוריה:שירי דאנס-פופ
בית מכס

[ממוזער|250x250 פיקסלים| [בית המכס (בריזבן)|בית המכס בבריזבן, אוסטרליה]]
[ממוזער|250x250 פיקסלים| בית המכס הישן ב[טמפרה (עיר)|טמפרה, פינלנד]]
[ממוזער|250x250 פיקסלים| בית המכס ב[סנקט פטרבורג]]
**בית מכס** הוא בניין ממשלתי שמפקח ואחראי על המכס במדינה. בית מכס ממוקם, בדרך כלל, בנמל ימי או בעיר שיש לה גישה לאוקיינוס.

בשל ההתקדמות במערכות המידע האלקטרוניות והגידול בהיקף הסחר הבין-לאומי, בתי מכס ברחבי העולם הפסיקו את פעילותם והוסבו לשימושים אחרים, כגון מוזיאונים או מבנים אזרחיים. עם זאת, יש בתי מכס שעדיין פעילים, כגון בית המכס של ולטה במלטה.

## ראו גם
* עמיל מכס

## קישורים חיצוניים

## הערות שוליים

קטגוריה:מכס
קטגוריה:מבנים
תומר שם טוב

**תומר שם טוב** (נולד ב-17 באפריל 1978) הוא כדורגלן עבר ישראלי ששיחק בעמדת הבלם.

## קריירה
שם טוב התחיל את הקריירה שלו במחלקת הנוער של הפועל כפר סבא. בעונת 1994/1995 הצטרף לקבוצה הבוגרת ששיחקה אז בליגה הארצית. ב-26 באוגוסט 1995 שם טוב ערך את הופעת הבכורה שלו בליגה הראשונה בישראל בהפסד 3-1 להפועל פתח תקווה. ב-21 בדצמבר 1996 הבקיע את שער הבכורה שלו בקריירה בניצחון 0-3 נגד הפועל טייבה.

בקיץ  שם טוב הושאל למכבי נתניה לעונה אחת, בסיומה עזב את המועדון.

ב-15 בדצמבר 2004 שם טוב חתם בהפועל רעננה וכעבור עונה חתם בהפועל אשקלון.

בקיץ  פרש מכדורגל, ולאחר 4 שנים חזר מהפרישה כאשר חתם בבני רעננה. בקיץ  חתם בהפועל מורשה רמת השרון ולאחר מכן פרש בשנית מכדורגל.

## קישורים חיצוניים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני הפועל כפר סבא
קטגוריה:כדורגלני מכבי נתניה
קטגוריה:כדורגלני הפועל רעננה
קטגוריה:כדורגלני הפועל אשקלון
קטגוריה:כפר סבא: כדורגלנים
קטגוריה:ישראלים שנולדו ב-1978
אגודת ארץ ישראל

ממוזער|180px|שער הפרטיכל הראשון של אגודת ארץ ישראל ("החברה הסורית") מ-1805
**אגודת ארץ ישראל** (באנגלית: **The Palestine Association**) הוקמה באנגליה ב-1805 במטרה לקדם את חקר הגאוגרפיה, הטבע והעתיקות של ארץ ישראל וסביבותיה. האגודה הייתה פעילה שנים ספורות בלבד ולא צברה הישגים של ממש, ועם זאת היא מוערכת כמַטְרִימָה לקרן הבריטית לחקר ארץ ישראל (PEF).

## ייסודה ופעולותיה
בייסודה בלונדון ב-31 במרץ 1805 נקראה בשם "החברה הסורית" (Syrian Society), אך כעבור פחות מחודש ימים שוּנָה שמהּ ל"אגודת ארץ ישראל" (Palestine Association). היא נחשבת לאגודה הראשונה ששמה לה למטרה לחקור את הארץ. ניתן להסביר את הקמתה כחלק מתופעה כללית של ייסוד אגודות בארצות אירופה שביקשו לדחוף להכרת ארצות בלתי-ידועות, לא רק כבסיס לצבירת ידע, אלא גם משיקולים כלכליים ופוליטיים.
הקמתה של "אגודת ארץ ישראל" הייתה כרוכה בעניין הדתי המתמיד בארץ הקודש, בציפיות המשיחיות בקרב הפרוטסטנטים, בהתעוררות החקר הביקורתי של המקרא, וכן בהתעצמות האינטרס האסטרטגי הבריטי בארץ ישראל בעקבות מסע נפוליון במצרים ובארץ ישראל ב-1798–1801.

[ממוזער|320px|שער חיבורו של [אולריך יאספר זטצן|זטצן בהפקת "אגודת ארץ ישראל", 1810]]
"אגודת ארץ ישראל" הייתה פעילה רק בחמש השנים הראשונה לקיומה. הפרסום הבודד שהפיקה היה חיבורו של אולריך יאספר זטצן מ-1810, "דוח קצר על הארצות הגובלות בכנרת, בירדן ובים המלח". בהקדמה לחיבור הזה הבהירו העורכים כי הם "משתמשים במִלה 'ארץ ישראל' לא במובן המוגבל של מחוז או חלק מיהודה, אלא במובן המורחב כמקיפה את כל הארצות משני צדי הירדן שבהן שכנו שבטי ישראל". אחת ממטרות האגודה הייתה להביא לראשונה ליצירת מפה מדויקת של ארץ ישראל (מפות ז'אקוטן ראו אור ברבים רק ב-1818), אך שיגורם של חוקרים מטעמהּ נכשל. שליחהּ הראשון של האגודה, סמואל אינמן (Inman) מקיימברידג', חזר בו עוד בהגיעו למלטה בדצמבר 1806 עקב גיוסו לצי המלכותי. הניסיונות בשנתיים שלאחר מכן להפעיל אחרים לא צלחו וגם הביאו לדלדול קופתהּ.

## אחריתה
"אגודת ארץ ישראל", שהקדימה את זמנה, פורקה רשמית ב-1834 ושולבה על יתרת נכסיה בחברה הגאוגרפית המלכותית הבריטית. צעד זה נעשה ביוזמת ויליאם ריצ'רד המילטון , איש משרד החוץ הבריטי וחובב עתיקות, שהיה הרוח החיה בפעילות האגודה.

החוקרים רות קרק וחיים גורן מסבירים את קוצר ימיה של האגודה בהיעדר תנאים מתאימים למחקר שיטתי של הארץ בתחילת המאה ה-19. ארץ ישראל אך נפתחה למגע העולם והמלחמות הנפוליאוניות היו עדיין בעיצומן. כמו כן, מחקר מדעי מסודר לא היה אפשרי ללא תמיכה ארגונית ומוסדית בארץ גופה, וזה החל רק בסביבות 1840, במסעותיו של חוקר המקרא אדוארד רובינסון, עם כינונן וחיזוקן של הנציגויות הזרות בירושלים. החוקרים רואים ב"אגודת ארץ ישראל" קצרת הימים הַטְרָמָה לקרן הבריטית לחקר ארץ ישראל (PEF) שנוסדה ב-1865 וממשיכה לפעול מאז.

## קישורים חיצוניים

## הערות שוליים

קטגוריה:ארגוני מחקר לארץ ישראל
קטגוריה:הממלכה המאוחדת: ארגונים
ויליאם ספריי

**ויליאם ספריי** (באנגלית: **William Spry**; 11 בינואר 1864 – 21 באפריל 1929) היה פוליטיקאי אמריקאי, מושל מדינת יוטה השלישי בין השנים 1909–1917.

## ביוגרפיה
ספריי נולד בווינדזור שבמחוז ברקשייר באנגליה, הממלכה המאוחדת. משפחתו היגרה לארצות הברית כשהיה 11, והתיישבה בטריטוריית יוטה.

בשנת 1885 נקרא ספריי לשירות כמיסיונר מטעם כנסיית ישו המשיח של קדושי אחרית הימים והחל לפעול במיסיון הכנסייה המורמונית במדינות דרום ארצות הברית. מ-1888 עד 1891 שימש כנשיא המיסיון של מדינות הדרום. בשנת 1890, במהלך שליחותו, קיבל ספריי היתר מראשי הכנסייה לשוב לזמן קצר לסולט לייק סיטי, שם נישא למרי אליס ורטהול.

בשנת 1894 נבחר ספריי למשרת גובה המיסים במחוז טווילה (Tooele). ב-1902 נבחר ספריי לבית הנבחרים של יוטה, ובמהלך 1905 מונה לאחד מחברי מועצת נציבי הקרקעות של מדינת יוטה. בשנים 1906–1908 שימש ספריי כסוכן שירות המרשלים של ארצות הברית מטעם יוטה.

בבחירות 1908 נבחר ספריי למושל יוטה, והוא מילא תפקיד זה מינואר 1909 עד ינואר 1917. את תפקיד המושל מילא מטעם המפלגה הרפובליקנית. ספריי היה מתנגד חריף לתקופת היובש, והטיל וטו על שתי הצעות חוק ששמו להן למטרה ליישם את חוקי היובש. בבחירות 1912 נבחר לתקופת כהונה שנייה. ב-1915 מיאן ספריי לבקשת נשיא ארצות הברית וודרו וילסון לשקול מחדש את הוצאתו להורג הממשמשת ובאה של ג'ו היל, ואפשר את החלת עונש המוות ב-19 בנובמבר.

מ-1921 עד 1929 שימש ספריי כממונה על האדמות ציבוריות, התפקיד שקדם למנהל לשכת ניהול הקרקעות של ארצות הברית. ספריי מת בווושינגטון הבירה ב-1929 בעודו מכהן כנציב הפדרלי לאדמות ציבוריות. הוא נטמן בבית הקברות של סולט לייק סיטי.

## קישורים חיצוניים

* 

## הערות שוליים

קטגוריה:מהגרים מבריטניה לארצות הברית
קטגוריה:מורמונים
קטגוריה:חברי בית המחוקקים של יוטה
קטגוריה:מושלי יוטה
קטגוריה:מושלי מדינות ארצות הברית מהמפלגה הרפובליקנית
קטגוריה:יושבי ראש אגודת המושלים הלאומית
קטגוריה:אמריקאים שנולדו ב-1864
קטגוריה:אמריקאים שנפטרו ב-1929
מרכז (גאומטריה)

[שמאל|ממוזער|202x202 פיקסלים| איור של מעגל שהיקפו מסומן בשחור (C), [קוטרו בכחול (D), רדיוסו באדום (R), ומרכזו בירוק (O).]]
בגאומטריה, **מרכז** (באנגלית: **center,** מיוונית ***κέντρον***) של עצם הוא נקודה שיכולה להיחשב כאמצע העצם. לכל סוג עצם קיימת הגדרה שונה המשמשת למציאת המרכז, בהתאם לסוג העצם, וישנם עצמים שניתן להגדיר את נקודת המרכז שלהם ביותר מדרך אחת.

## מעגל, כדור וקטע
מרכז מעגל הוא הנקודה שנמצאת במרחק שווה מנקודות השפה שלו. באופן דומה, מרכז כדור הוא הנקודה הנמצאת במרחק שווה מכל הנקודות הנמצאות על הספירה, ומרכזו של קטע הוא נקודת האמצע בין שני קצותיו.

## מצולע סימטרי
בעבור מצולעים סימטריים, מרכז הסימטריה הוא הנקודה שנותרת במקומה לאחר הפעלת פעולות הסימטריה (שיקוף, סיבוב). המרכז הסימטרי של ריבוע, מלבן, מעוין ומקבילית הוא נקודת הצטלבות האלכסונים, שהיא נקודת השבת של הסימטריה הסיבובית. באופן דומה, באליפסה ובהיפרבולה, המרכז מוגדר להיות נקודת הצטלבות הצירים.

## משולש
 
בעבור משולשים, ניתן להגדיר נקודות רבות כמרכז הגאומטרי של המשולש, וביניהן:
* מרכז המעגל החוסם (המעגל העובר בשלושת קודקודי המשולש)
* נקודת מרכז המסה של המשולש - הנקודה שעליה ניתן היה לאזן משולש לו הייתה לו צפיפות אחידה
* מרכז המעגל החסום (המעגל המשיק לשלוש צלעות המשולש)
* נקודת מפגש שלושת הגבהים של המשולש
* נקודת מפגש חוצי הזווית
*נקודת מפגש התיכונים

במשולש שווה-צלעות, כל הנקודות מתלכדות לכדי נקודה בודדת, השוכנת במפגש של שלושת צירי הסימטריה של המשולש, וממוקמת בשליש מהמרחק בין הבסיס שלו לבין הקודקוד שממולו.

על פי ההגדרה הפורמלית של מרכז משולש, מרכזו הוא נקודה שהקואורדינטות הטריליניאריות שלה הן f(a, b, c), f(b, c, a) ו-f(c, a, b) כאשר f היא פונקציה של אורכי שלוש צלעות המשולש, c, b, a, המקיימת את התנאים הבאים:

# הפונקציה f היא פונקציה הומוגנית ב-c, b, a, כלומר פונקציה שהכפלת הארגומנטים שלה במספר קבוע c, מכפילה את ערך הפונקציה ב־c^n כאשר n הוא מספר הארגומנטים. בשל כך, הפונקציה אינה תלויה בקנה מידה.
# הפונקציה f היא סימטרית בשני הארגומנטים האחרונים שלה, כלומר f(a, b, c)=f(a, c, b). לפיכך, מיקום מרכז המשולש במשולש משוקף במראה, יהיה משוקף גם הוא ביחס למשולש המקורי.

נכון לראשית שנת 2025, האנציקלופדיה של מרכזי משולשים מונה 66614 הגדרות שונות למרכז משולש.

## מצולע טנגנציאלי ומצולע ציקלי
 הוא מצולע שניתן לחסום בו מעגל המשיק לכל צלעות המצולע. מרכז המעגל החסום יכול להיחשב כמרכז המצולע. באופן דומה, מצולע ציקלי הוא מצולע שניתן לחסום במעגל העובר דרך כל קודקודי המצולע. מרכז המעגל החוסם יכול להיחשב כמרכז המצולע.

אם מצולע הוא גם טנגנציאלי וגם ציקלי, מרכז המעגל החוסם ומרכז המעגל החסום שלו לא בהכרח יתלכדו.

## מצולע כללי
ניתן להגדיר את מרכזו של מצולע במספר דרכים שונות. קיימים מצולעים שבהם חלק מהנקודות או כולן מתלכדות לכדי נקודה אחת, אך הדבר לא מתקיים לכל מצולע.
* מרכז הקודקודים - מחושב תוך הנחה שהמצולע הוא חסר מסה, וכל הקודקודים בעלי מסה אחידה.
* מרכז הצלעות - מחושב תוך הנחה שהמצולע הוא חסר מסה, ואילו הצלעות הן בעלות מסה אחידה ליחידת מרחק.
* מרכז המסה - מחושב באמצעות הנחה שפני השטח של המצולע הם בעלי מסה אחידה ליחידת שטח.
במצולע משוכלל כל הנקודות הללו מתלכדות לנקודה אחת, שהיא גם מרכזי המעגל החוסם והמעגל החסום.

## ראו גם
* מרכז מסה

## קישורים חיצוניים

* 

## הערות שוליים

קטגוריה:גאומטריה
קטגוריה:נקודה (גאומטריה)
קטגוריה:סימטריה במתמטיקה
מסע בין כוכבים: עולמות חדשים ומשונים – דמויות

זוהי רשימת דמויות מסדרת הטלוויזיה המדע בדיוני "מסע בין כוכבים: עולמות חדשים ומשונים".

## אנושות
#### ניוטה אוהורה

#### אריקה אורטגס
אריקה אורטגס (מגולמת על ידי מליסה נביה) היא הטייסת של ה"אנטרפרייז". אורטגס היא קצינה חכמה ומוכשרת, הנחשבת לאחת הטייסות הטובות בצי. היא חמת מזג, ונוטה להגיד את אשר על ליבה גם כאשר הדבר נוגד את הפקודות שקיבלה. יחד עם זאת, היא מצייתת לפקודות גם אם אלו אינן לרוחה. למרות מזגה החם היא משתטה לפעמים.

#### ג'וזף מ'בנגה
ד"ר ג'וזף מ'בנגה (מגולם על ידי באבס אולוסנמוקון) הוא רופאה הראשי של ה"אנטרפרייז". מ'בנגה הוא רופא מוכשר ודעתן שאינו חוסך את דעתו מאיש, לרבות הקפטן. בתו של מ'בנגה, רוקיה, אובחנה כחולה בציגנוקמיה, מחלה סופנית וחשוכת מרפא. על מנת לאפשר לעצמו למצוא לה מרפא, מ'בנגה מכניס אותה למעגלי הטרנספורטר בו היא נותרת לאורך חודשים רבים כשהוא משחרר אותה מדי פעם. בסופו של דבר מתחברת רוקיה עם ישות שמאפשרת לה לחיות חיים ארוכים ומלאים, ללא גוף פיזי.

#### לא'אן נוניאן סינג
לא'אן נוניאן סינג (מגולמת על ידי כריסטינה צ'ונג) היא קצינת הביטחון של ה"אנטרפרייז". היא רצינית, אחראית, נמצאת תמיד בכוננות ואינה מאפשרת לעצמה להנות מחופשות או בילויים, גם כאשר הספינה עוגנת ואינה נמצאת במשימה. לא'אן היא צאצאית של משפחת נוניאן סינג, משפחתו של חאן נוניאן סינג, ועל רקע זה ספגה הצקות בילדותה. משפחתה של לא'אן נהרגה בהתקפה של הגורן, והיא סובלת מהפרעת דחק פוסט-טראומטית המתבטאת בזהירות יתר בכל הקשור לגורן, כמו גם אפיזודות דיסוציאטיביות מהן סבלה במספר היתקלויות עם הגורן. לא'אן היא חברתה הטובה של קומנדר אונה צ'ין-ריילי, לאחר שזו היוותה עבורה דמות לחיקוי בילדותה, ואף היוותה השראה ללא'אן להצטרף לצי הכוכבים.

#### כריסטופר פייק

#### כריסטין צ'אפל

#### ג'ורג סמואל קירק
ג'ורג סמואל "סם" קירק (מגולם על ידי דן ז'אנוט) הוא קצין מדעים על ה"אנטרפרייז", ונמצא תחת פיקודו של ספוק. סם הוא אחיו הבכור של ג'יימס קירק, לימים קפטן ה"אנטרפרייז". הוא שקול יותר מאחיו, אך נוטה להתפרצויות כאשר הוא נמצא בסכנה.

## [[וולקנים]]
#### ספוק

## [[אנדוריאנים]]
#### המר
המר (מגולם על ידי ברוס הוראק) הוא המהנדס הראשי של ה"אנטרפרייז". המר הוא איינארי, וככזה הוא עיוור, אך יתר חושיו מחודדים באופן מיוחד. ככל האיינארים גם המר הוא טלפת, אם כי הוא משתדל שלא לעשות שימוש בכישרונו זה. המר הוא קצין קשוח ודורש, אך גם מטפח ומלמד. במהלך הסדרה הוא הופך לדמות אב ומודל עבור אוהורה. ב-"All Those Who Wander", הפרק התשיעי בעונתה הראשונה של הסדרה, הוא מקריב את חייו כשהוא מגלה שבגופו הוטלו ביצי גורן, ומציל בכך את צוות ה"אנטרפרייז".

## איליריאנים
#### אונה צ'ין-ריילי

## גזעים נוספים

#### פליה
פליה (מגולמת על ידי קרול קיין) היא המהנדסת הראשית של ה"אנטרפרייז" החל מעונתה השנייה של הסדרה. פליה מתוארת כאינטליגנטית ובעלת ידע רב, שאינה סובלת טיפשים. היא פותרת בעיות במהירות וברוגע הודות לניסיונה הרב.

*
קטגוריה:רשימות של דמויות טלוויזיוניות
מתיחת פנים לרכב

בתעשיית הרכב, המונח **מתיחת פנים** משמש לתיאור שינויים שאינם מהותיים המבוצעים בדגם קיים. רכב שעבר מתיחת פנים נחשב לאותו דגם אשר היה לפניה.

מתיחת הפנים לרכב הניכרת ביותר נעשית בדרך כלל בעיצוב החיצוני - שינוי של פגושים, פנסים, גריל, גלגלים וצבע, מבלי לבצע שינוי בפלטפורמה של הדגם. בפנים הרכב עשויים להשתנות קישוטים וריפוד, פתחי אוורור, מערכת הבידור, לוח המחוונים ואיבזור.

לעיתים כוללת מתיחת הפנים פעולות שנועדו לענות על שינויי חקיקה בנושאים כמו פליטות גזים ובטיחות, וזו יכולה לכלול גם שינויים מכניים במנוע, במתלים או בתיבת ההילוכים.

למתיחת הפנים עשוי להתלוות גם שינוי במיתוג הרכב - החלפת שם הדגם (על אף שהדגם עצמו לא השתנה, לדוגמה שינוי השם שעשתה חברת פורד ב-2008 מפורד חמש מאות לפורד טאורוס), ואפילו החלפת המותג עצמו (למשל דגמי סיטרואן DS ש"איבדו" את השם סיטרואן ומותגו מחדש כ-DS).

## מטרה
המטרה העיקרית של מתיחת פנים לרכב היא שיווקית - יצירת רכב "חדש" באמצעות שורה של שינויים קטנים יחסית, שאינם דורשים תכנון מחדש או השקעות משמעותיות בשינוי פס הייצור.

### תזמון
בעולם הרכב, בכל שנה מתעדכנת "**שנת הדגם**". עדכון שנת הדגם כולל הרבה פעמים שינויים מזעריים שאינם ניכרים לעין ולכן לא נותנים הרגשה שמדובר במוצר "חדש". מאידך, הזמן הנדרש ליצרני מכוניות לבנות דגם חדש נע בין 5–8 שנים. מתיחת הפנים, שבדרך כלל מתבצעת במרווחים של 2–4 שנים, מאפשרת ליצרני הרכב מרווח זמן נוסף בו הרוכשים מרגישים כי מדובר במוצר חדש אשר עדיין "באופנה". במקרים רבים, מתוזמנת מתיחת הפנים ביחד עם עדכון שנת הדגם.

דגמים עם אורך חיים ארוך במיוחד עשויים לעבור כמה וכמה מתיחות פנים.

## ראו גם
*השבחה (נכסים)

## קישורים חיצוניים

## הערות שוליים

קטגוריה:כלי רכב
קטגוריה:שיווק
מרינה סמיונובה

**מרינה טימופוייבנה סמיונובה** (ברוסית: **Марина Тимофеевна Семёнова**  30 במאי (לפי הלוח הישן 12 ביוני) 1908 - 9 ביוני 2010) הייתה הפרימה בלרינה הראשונה שקיבלה את הכשרתה בברית המועצות.

## ביוגרפיה
סמיונובה נולדה בסנקט פטרבורג. היא סיימה את אקדמיית ואגאנובה לבלט רוסי בשנת 1925, התלמידה הראשונה שהגיעה לגדולה בהכשרתה של אגריפינה ואגאנובה. שנת 1925 "מתועדת ברשומות הבלט הסובייטי כשנת הניצחון ללא תקדים של מרינה סמיונובה".

עד 1930 עבדה סמיונובה בבלט קירוב, ואז מצא יוסיף סטלין לנכון להעביר אותה ואת בעלה, ויקטור סמיונוב (הם נשאו אותו שם משפחה) לבלט בולשוי במוסקבה.

במוסקבה נישאה ללב קאראחן, בולשביק ותיק וסגן שר החוץ, שנודע בעיקר כיועץ לסון יאט-סן. ב-1937 חוסל בטיהורים הגדולים.

## קריירה
הכוריאוגרפית הסובייטית מאיה פליסצקאיה כתבה על סמיונובה, כי "מה שהציגה בשעתה היה יוצא דופן, חדש לחלוטין, עוצר נשימה. כיום מקובל לחשוב, שכך היה מאז מתמיד." הסופר שטפן צווייג כתב על ריקודה, ש"כאשר היא יוצאת אל הבמה בהילוך הטבעי שלה, שהכשרתה רק ליטשה, ולפתע ממריאה אל-על בקפיצה פראית, הרושם הוא של סופה המנפצת לפתע את שלוות הקיום השגרתי."

סמיונובה הייתה רקדנית-אורחת בבלט האופרה של פריז בשנת 1935 והוטפיעה שם בז'יזל עם סרז' ליפר.

היא קיבלה את פרס סטלין לשנת 1941 ופרשה בשנת 1952. לאחר זאת, הייתה לאחת המורות החשובות ביותר של תיאטרון הבולשוי, שם מילאה גם תפקיד של פסנתרן חזרות.

סמיונובה פרשה מחובותיה כמדריכה בגיל 96. היא נודעה בידידותה עם הרקדן הצעיר ניקולאי טסיקארידזה, שראיין אותה בכמה הזדמנויות. ב-2003 זכתה סמיונובה בפרס בנואה למחול על מפעל חיים.

ב-2008 חגג תיאטרון בולשוי את יובל המאה לסמיונובה. היא מתה ב-9 ביוני 2010 בביתה במוסקבה, שלושה ימים לפני יום הולדתה ב-102.

## לקריאה נוספת

**M.T. Semyonova*. Moscow, 1953.
*S. Ivanova. *Marina Semyonova*. Moscow, 1965.


## קישורים חיצוניים

* 


* Semyonova  performs Odette variation from act II of Tchaikovsky's Swan Lake in 1940

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רקדניות רוסיות
קטגוריה:פרימה בלרינות
קטגוריה:מורות לבלט
קטגוריה:מעוטרי גיבור העמל הסוציאליסטי
קטגוריה:מעוטרי עיטור לנין
קטגוריה:מעוטרי עיטור הדגל האדום של העמל
קטגוריה:מעוטרי עיטור ההצטיינות למען המולדת
קטגוריה:ילידות 1908
קטגוריה:סובייטים שנולדו ב-1908
קטגוריה:נפטרות ב-2010
קטגוריה:נפטרים ב-2010
פואד באשירו

**פואד באשירו** (בערבית: **فؤاد باشيرو**; נולד ב-15 באפריל 1990) הוא כדורגלן קומורי המשחק בעמדת הקשר במאלטוק טאון.

## קריירה
באשירו התחיל את הקריירה שלו בקבוצת הילדים של קלישי ובגיל 16 הצטרף לקבוצת הנוער של פריז סן ז'רמן. ביולי  באשירו חתם בגרינוק מורטון מהליכות הנמוכות בצרפת.

באוגוסט  חתם באסטרסונד מהליגה השוודית השנייה. באשירו ערך את הופעת הבכורה שלו עבור המועדון במשחק הליגה נגד הוסקוורנה. באשירו היה שותף להעפלה ההיסטורית של המועדון לליגת העל השוודית, לזכייה בגביע השוודי וההעפלה לשלב הבתים של הליגה האירופית.

ב-9 בינואר 2018, באשירו חתם במאלמה תמורת כ-7 מיליון קרונה.

ב-26 באוגוסט 2020, באשירו חתם בנוטינגהאם פורסט מהפוטבול ליג צ'מפיונשיפ.

ב-16 באוגוסט 2021, באשירו חתם באומוניה ניקוסיה מליגת העל הקפריסאית.

## תארים
; אסטרסונד
*הגביע השוודי: 

; מאלמה
*ליגת העל השוודית: 

## קריירה בין-לאומית
בשנת  באשירו זומן לראשונה לסגל נבחרת קומורו, אותה היה יכול לייצג בזכות מוצא הוריו.

ב-5 במרץ 2014 באשירו ערך את הופעת הבכורה שלו בנבחרת בתיקו 1-1 נגד .

## קישורים חיצוניים

קטגוריה:כדורגלנים צרפתים
קטגוריה:כדורגלנים קומורים
קטגוריה:קשרי כדורגל צרפתים
קטגוריה:קשרי כדורגל קומורים
קטגוריה:כדורגלני אסטרסונד
קטגוריה:כדורגלני מאלמה
קטגוריה:כדורגלני נוטינגהאם פורסט
קטגוריה:כדורגלני אומוניה ניקוסיה
קטגוריה:כדורגלני נבחרת קומורו
קטגוריה:כדורגלני גביע אפריקה לאומות 2021
קטגוריה:ספורטאים זרים בשוודיה
קטגוריה:ספורטאים זרים באנגליה
קטגוריה:ספורטאים זרים בקפריסין
קטגוריה:ספורטאים צרפתים באנגליה
קטגוריה:ספורטאים צרפתים בקפריסין
קטגוריה:ילידי 1990
משנת יוסף

**משנת יוסף** (בשמה הרשמי **קיי.טי. יבוא ושיווק בע"מ**) היא חברת קמעונאות ישראלית הפועלת בעיקר במגזר החרדי. הרשת הוקמה ב-2010 על ידי יוחאי קוסובר מבית חלקיה, והיא פועלת באמצעות הזמנת מוצרים מראש ושליחתם לנקודות איסוף ללא מרכולים פיזיים. בפרסומים אחדים שלה מציגה החברה את עצמה כ"קרן משנת יוסף".

## היסטוריה
בשנת 2010 החל יוחאי קוסובר - חקלאי מבית חלקיה, לשווק פירות וירקות ישירות לצרכנים בבית שמש כדי לחסוך את עלויות התיווך. עם הזמן התפתחה המכירה למוצרים ומקומות נוספים. נכון ל-2023 מפעילה משנת יוסף קרוב ל-300 נקודות איסוף בעיקר בריכוזים החרדיים בישראל, ומציעה כ-700 מוצרים למכירה לכ-50,000 לקוחות קבועים שמזמינים מוצרים בכל שבוע. החברה משווקת תוצרת מחקלאים שמגדלים עבורה במיוחד, וכן הקימה משחטה שמייצרת עבורה מוצרי בשר. על פי ההערכות, מכירות החברה הסתכמו ב-2023 ב-600 מיליון ש"ח.

קוסובר קרא לחברה k.t על שם בתו המשותקת תמר (קוסובר תמר). לרשת קרא "משנת יוסף", על שם יוסף המקראי המשביר למצרים בשנות הרעב.

בינואר 2025 רכשה החברה את פעילות יבואנית הדגים והירקות הקפואים צ'ירינה שנקלעה לקשיים

## מאפיינים
מכיוון שרבים בחברה החרדית אינם משתמשים באינטרנט, הדרך העיקרית להזמנה ממשנת יוסף היא באמצעות מערכת IVR ייעודית. בנוסף ניתן להזמין גם דרך אתר האינטרנט. פעם בשבוע מגיעים המוצרים לנקודת האיסוף, הלקוחות מקבלים את רשימת המוצרים שהזמינו ומלקטים אותם עצמאית.

## קישורים חיצוניים
* 
* 
* 

## הערות שוליים

קטגוריה:רשתות שיווק בישראל
קטגוריה:ישראל: חברות שהוקמו ב-2010
קטגוריה:יהדות חרדית בישראל
קטגוריה:חברות מזון ישראליות
קרחון דלה פיה

ממוזער|280x280 פיקסלים|מפת מרכז ודרום רכס סנטינל
**קרחון דלה פיא** (באנגלית: **Della Pia Glacier**) הוא קרחון ברכס סנטינל, בהרי אלזוורת', בארץ אלזוורת' שבאנטארקטיקה.

מוצאו של הקרחון במדרון המזרחי של מסיב קראדוק.

הקרחון זורם בין הר מוהל ופסגת אלפרינג.

קרחון דלה פיה נשפך אל קרחון תומאס.

גובהו של הקרחון 2,350 מטרים מעל פני הים.

## היסטוריה
### מקור השם

שמו של הקרחון ניתן לו בשנת 2006 על ידי הוועדה המייעצת לשמות אנטארקטיים.

הקרחון נקרא על שמו של מקס דלה פיא (Max Della Pia), מפקד כנף 109 של המשמר הלאומי המוטס של ניו יורק (New York Air National Guard) בין השנים 1999–2006. המשמר הלאומי תמך לוגיסטית בתוכנית האנטארקטית של ארצות הברית.

## קישורים חיצוניים
* קרחון דלה פיה באתר הסקר הגאולוגי של ארצות הברית
* קרחון דלה פיה באתר הגאזט האנטארקטי המשווה SCAR של ממשלת אוסטרליה
* מפת אזור קרחון דלה פיה

## הערות שוליים

דלה פיה
אמיל אדם

**אמיל אדם** (בגרמנית: **Emil Franz Adam** ; 20 במאי 1843, מינכן – 19 בינואר 1924, מינכן) היה צייר בווארי, שהתמחה בציורי סוסים. הוא היה הנכד של הצייר אלברכט אדם ובנו של הצייר בנו אדם.

## ביוגרפיה
אמיל אדם נולד במינכן למשפחת ציירים. סבו היה צייר גרמני ידוע ושושלת זו נמשכה דרך בניו. אמיל אדם היה נציג הדור השלישי של השושלת. תחילה הוא רצה לעסוק במדע, אך בסופו של דבר חזר לציור. הוא התחיל לימודי ציור אצל דודו פרנץ אדם ואחר כך נסע להשתלמות בבריסל אצל יאן פורטלס.

אמיל אדם התרכז בציורי סוסים, דיוקנאות סוסים וסצנות ציד בעלות מאפיינים חדים למשך כל חייו. ציורו של "סצנת מחנה אוסטרית" הוצג בתערוכת האמנות של קלן ב-1861 ונמכר להולנד. ב-1867 הוא חזר לבוואריה. שם נוצר ציורו "חברת הציד של פרדוביצה". בשנת 1870, בהזמנת הדוכס מנאסאו, הוא צייר את 36 האנשים מהאצולה הגבוהה וכן 34 סוסים ו-36 כלבים מלהקת הצייד.

לאמיל אדם היו שני בנים. בנו ריצ'רד בנו המשיך במסורת הציור והיה צייר מקצועי.

## גלריה

File:Emil Adam St Galmier.jpg | 1885 
File:Emil Adam (1843-1924) - Persimmon - RCIN 402433 - Royal Collection.jpg| 1896 
File:Emil_Adam_-_Battle_of_Wagram.jpg | קרב וגראם
File:Kincsem.jpg | 1887
File:Emil_Adam_A_fenékpusztai_ménes.jpg | 


## קישורים חיצוניים

* נתונים אישיים

קטגוריה:ציירים גרמנים
קטגוריה:גרמנים שנולדו ב-1843
קטגוריה:גרמנים שנפטרו ב-1924
מפרץ דוחה

ממוזער|מבט על מפרץ דוחה בתחילת המאה ה-20
ממוזער|תצפית על מפרץ דוחה
**מפרץ דוחה** הוא מפרץ בדוחה, קטר. באזור המפרץ נמצא נמל דוחה .

## תיאור
על פי תיאור של המשרד ההידרוגרפי של ארצות הברית  מ-1920: "החוף של המפרץ מאל בידה פונה צפונה, ומולו שונית נרחבת שנמשכת כמעט 1.75 מיל, שכמעט מתייבשת. בין השונית הזו לג'זירת כסאפלה יש תעלה צרה המובילה לאגן ניקוז ממערב לאותו אי, עם מים בגובה של 1.5 עד 3.5 פאתום."

## מעבר שרק
ב-2011, הוכרז על הקמתו של מעבר שרק על ידי משרד המוניציפלי והתכנון העירוני של קטר. בפיקוח של הרשות לעבודות ציבוריות, התכון היה שיהיה חיבור על ידי גשר ומנהרות תת-קרקעיות בין וסט ביי לבין נמל התעופה הבין-לאומי חמד. המטרה מאחורי השקת התוכנית הייתה להכיל את התנועה הגואה בדוחה וכפרויקט הכנה למונדיאל 2022.

בינואר 2015, דווח על עיכוב בפרויקט, בעיקר בשל מחירי הנפט הנמוכים.

## קישורים חיצוניים

## הערות שוליים

קטגוריה:דוחה
קטגוריה:קטר: גאוגרפיה
קטגוריה:אסיה: מפרצים
זיו זק

**זיו זק** (נולד ב-1 בדצמבר 1988) הוא מוזיקאי, מעבד ומפיק מוזיקלי ישראלי.

## ביוגרפיה
זק נולד בבאר שבע בשנת 1988 לטל ויעקב זק. הוא גדל במיתר. סיים את תיכון מקיף ז' בבאר שבע ושירת בחיל המודיעין. לאחר השחרור למד ב בית ספר למוזיקה רימון במגמת הפקה מוזיקלית.

## קריירה
עוד לפני לימודיו ברימון הקים עם מאור אלוש את ההרכב ילד על הירח. בסוף שנת 2012 הוציא ההרכב אלבום בכורה הנושא את אותו שם, ובו ניגן זק על גיטרות וקלידים. שירי האלבום הושמעו בתחנות רדיו רבות וההרכב יצא לסיבוב הופעות בארץ.

בשנת 2014 הפיק את אלבומה של הזמרת-יוצרת אביגיל קובארי "דת, בת, אלוהים, אהבה". אתר וואלה! בחר באלבום לאחד מהאלבומים הטובים ביותר לשנת 2014.
שנה לאחר מכן יצא אלבומם השני של ההרכב "ילד על הירח" בשם "כאן ועכשיו" אותו הפיק בשיתוף אלוש ולירן פרידמן. הסינגל "מנגינה מוכרת" הושמע בתחנות רדיו רבות ונכנס לפלייליסט של גלגלצ.

בשנת 2016 הפיק את אלבומה השני של קובארי, "פיל שמן". השיר "פתרונות זמניים", שאותו הפיק נכנס לפלייליסט של גלגלצ והושמע בתחנות רדיו רבות, בהן כאן 88 וגלגלצ.

בשנת 2018 הפיק את אלבום הבכורה "זקנות מדברות על ספורט", של ליאור הולצר. באותה שנה יצא אלבומה השלישי של קובארי "בת זקונים" שגם אותו הפיק מוזיקלית. האלבום זכה בפרס אקו"ם לעידוד היצירה. מתוך האלבום נכנסו השירים "שתיים שתיים", "פסים צהובים" ו-"איילות" לפלייליסט של תחנות הרדיו כמו כאן 88, גלגלצ ועוד.

בשנת 2021 הפיק את אלבומה הרביעי של קובארי "אחת מתוך אחת".

בין היתר הפיק לדוד לביא את הסינגל "היכון הכן מתגעגעים", שאותו ביצע עם קובארי. לבניה שאנני שהופיע בתוכנית דה וויס ישראל, הפיק זק כמה שירים.

זק מלווה את קובארי בגיטרה ובקלידים במרבית מהופעותיה. כגיטריסט ניגן בכמה שירים מאלבומיה של רוני פרי "נראתה לאחרונה" ו-"מעברים חדים".

## MishMash - מישמש
בשנת 2018 הקים אולפן הקלטות ולייבל עצמאי "MishMash - מישמש", שמלווה אמנים משלב היצירה ועד שלב ההפצה המוזיקלית שהחברה אחראית עליו. על אמני הלייבל נמנים קובארי, מאור אלוש, רוני פרי, איתי כפיר ו-MARBL.

## חיים אישיים
זק נשוי לאנה קנון, רקדנית בלט לשעבר בבלט הישראלי ולהם בת אחת. הם מתגוררים בתל אביב.

## קישורים חיצוניים

* 

## הערות שוליים

קטגוריה:מפיקים מוזיקליים ישראלים
קטגוריה:מעבדים מוזיקליים ישראלים
קטגוריה:קלידנים ישראלים
קטגוריה:גיטריסטים ישראלים
קטגוריה:בוגרי תיכון מקיף ז' (באר שבע)
קטגוריה:בוגרי רימון בית ספר למוסיקה
קטגוריה:ישראלים שנולדו ב-1988
בננה (אי)

**בננה** (בערבית: **الموز**) הוא אי קטן, בשטח של כ-13 הקטאר, בצורת סהר, שנמצא במפרץ הפרסי, מול חופי העיר דוחה, קטר. ליד האי נבנה אתר הנופש בננה איילנד דוחה על ידי Anantara, שנבנה במהלך העשור השני של המאה ה-21.

## קישורים חיצוניים

## הערות שוליים

קטגוריה:איים במפרץ הפרסי
קטגוריה:קטר: גאוגרפיה
בית הקברות היהודי בקישינב

**בית העלמין היהודי של קישינב** (ברומנית: **Cimitirul evreiesc din Chișinău**) שוכן בצפון-מזרח קישינב, באזור בויוקאני, ברחוב מילנו. זה אחד מבתי העלמין הישנים ביותר של העיר, שמתפקד מ-1887, אך יש בו גם קברים ישנים יותר.

במהלך מלחמת העולם השנייה נגרמו נזקים גדולים בחלק המזרחי של בית העלמין. ב-1958 חולק בית העלמין לשניים ובאחד החלקים הוקם שוק חקלאי. בסביבות 1960 פורק החלק המזרחי של בית העלמין, המצבות נופצו ושימשו לבניית גדר עבור החלק המערבי, עבור בתי קברות נוספים ולריצוף שבילי הפארק "אלונלול" הסמוך. בעבר שטח בית העלמין היה בן 15 הקטרים, אך כעת נותר לו 12 הקטרים וביתר הוקמו שיכונים ומגרשי טניס.

לפי מקורות היסטוריים סובייטיים, נמצאו בבית העלמין היהודי, בקבר שנפתח לאחר השחרור, 837 גופות ירויות, חלקן, על פי הממצאים, נקברו בעודם בחיים עם ידיים כבולות. העובדות אומתו על ידי חקירה רפואית-משפטית ועל ידי עדי ראייה.

## קישורים חיצוניים

## הערות שוליים

קטגוריה:קישינב: מבנים
קטגוריה:שואת יהודי רומניה
קטגוריה:אירופה: בתי קברות יהודיים
מפרץ ביירות

ממוזער| מבט על מפרץ ביירות והר סאנין המושלג
[ממוזער| מפרץ ביירות ב-[1880]]
**מפרץ ביירות**, המוכר גם בשם **מפרץ [[גאורגיוס הקדוש|סנט ג'ורג']]**, הוא מפרץ שנמצא בחוף הצפוני של העיר ביירות בלבנון. נהר ביירות  נשפך לתוך המפרץ. נמל ביירות נמצא בחלק המזרחי של המפרץ.

## אירועי ספורט
המפרץ אירח את אליפות העולם בשיט מפרשיות ב-1971, ואירח מספר פעמים אליפות בין-לאומית שנתית בסקי מים בסוף המאה ה-20.

## קישורים חיצוניים

## הערות שוליים

קטגוריה:ביירות: גאוגרפיה
ביירות
ביירות
איי נוראנה

**איי נוראנה** (בערבית: **جزر نورانا**) היא קבוצה של שני איים מלאכותיים מיושבים, שנמצאים במחוז הצפון, בחריין, כ-9 ק"מ מערבית למנאמה.

האיים נבנו על ידי משרד השיכון  של בחריין בתחילת המאה ה-21. גשר ג'יד אל חאג' מחבר בין איי נוראנה לבין האי הגדול של בחריין. מתוכנן להיבנות גשר נוסף שיחבר בין איי נוראנה לבין האי הגדול של ברחיין.

## הערות שוליים

נוראנה
קטגוריה:בחריין: יישובים
קטגוריה:איים מלאכותיים
התפתחות שיא העולם במשחה ל-200 מטר חופשי

**התפתחות שיא העולם במשחה ל-200 מטר [[סגנון חופשי|חופשי]]** הן התוצאות הטובות ביותר במשחה זה שנקבעו ברחבי העולם ומוכרות על ידי פדרציית השחייה הבינלאומית (FINA). ישנה הפרדה בין השיאים במשחה זה לנשים ולגברים וכן לבריכה אולימפית (50 מטר) ולבריכת 25 מטר.

להלן רשימה של התפתחות שיא העולם מאז שיא העולם המוכר הראשון.

## נשים
### בריכה אולימפית

### בריכת 25 מטר

## גברים
### בריכה אולימפית

### בריכת 25 מטר

שחיית 200 מטר חופשי
קטגוריה:רשימות בנושא ספורט
קטגוריה:שיאים בשחייה
אברהם לוריא

**אברהם לוריא** (7 במרץ 1931 – 6 בינואר 2025) היה מפיק תיאטרון עצמאי ישראלי, שפעל בין שנות ה-50 לשנות ה-90. במהלך שנות פעילותו, הקים וניהל את תיאטראות הילדים "התיאטרון מארץ עוץ" ו"פילפלון ירוק". לוריא הפיק וביים מספר רב של הצגות, כאשר המוכרת שבהן היא "שמלת השבת של חנה'לה". בין האמנים עמם פעל נמנים חני נחמיאס, גדעון זינגר, דני ליטני ואהוד מנור. כמו כן, ניהל לוריא את מחסן התלבושות "לב", שהכיל כ־10,000 תלבושות מהפקות תיאטרון, קולנוע וטלוויזיה שונות.

## ביוגרפיה
אברהם לוריא היה בנו של לב לוריא, יליד בולגריה שהיה תפאורן ופועל במה בתיאטרון האהל. בשנות ה-50, החל לב לרכוש תלבושות ואביזרים שונים בהם התיאטרון השתמש, ולהשכירם להפקות חובבים שונות. אברהם לוריא נכנס אל עולם התיאטרון בעקבות אביו, ובשנת 1963 הקים את תיאטרון "פילפלון ירוק", כאשר ההצגה הראשונה אותה העלה הייתה עיבוד ל"גילגי", כשהמעבד היה שלמה בר-שביט. לוריא הסביר שמטרתו בהקמת התיאטרון הייתה "להביא בפני הצופים הצעירים מבחר עיבודים דרמטיים ממיטב ספרות הילדים העברית והבינלאומית", בשל התנגדותו למה שהוא ראה כרמתן הנמוכה של הצגות הילדים ה"לא חינוכיות" בתקופתו. בשנות ה-60 הציג במסגרת תיאטרון זה עיבודים ל"אוהל הדוד תום", "הנסיך הקטן", "אורה הכפולה" ועוד.

בהמשך אותו עשור, הקים לוריא גם את "התיאטרון מארץ עוץ", במסגרתו עיבד ב-1969 את "היידי בת ההרים", בבימוי ביטוש דוידוב. בשנת 1971 עלה המחזמר שמלת השבת של חנה'לה, אותו לוריא הפיק, אף הוא בבימוי דוידוב, ובכיכובה של חני נחמיאס. מחזמר זה המשיך לעלות במהלך שנות ה-70 ואל תוך שנות ה-80. בהצגה בוצעו לראשונה שירים שחיבר אהוד מנור, ביניהם השיר "מי אוהב את השבת". במחזה זה היה תפקידה הראשון של חני נחמיאס, שסיפרה כי לוריא לא היה מעוניין לבחון אותה בתחילה, בשל מגוריה בגבעתיים ולא בתל אביב, אך בהמשך נעתר לבקשתה וקיבל אותה. בשנות ה-80 המשיך לוריא להפיק הצגות, כגון "אמא קטנה" ו"גוליבר בארץ הגמדים".

באותו העשור, החל לוריא לנהל את מחסן התלבושות והאביזרים של אביו, שנפטר בשנת 1974. בתחילה, לא היה מחסן זה רווחי, שכן הוא שירת בעיקר חוגי חובבנים ובית ספר למשחק כגון ניסן נתיב. ברם, עם עליית שידורי הטלוויזיה המסחרית בשנות ה-90, החל להגיע ביקוש לתלבושות מצד ערוצים חדשים אלה. באותו העשור, פרש לוריא מעולם ההפקה, בשל רתיעתו מהכאוטיות והתנודות הרבות שבו. מאז, ועד למותו, תחום פעילותו העיקרי של לוריא היה המחסן, אליו המשיכו להגיע לקוחות מהטלוויזיה, לקוחות פרטיים שציינו אירועים שונים, וילדים שחיפשו תחפושות לחג הפורים.

## הצגות שהפיק
* שמלת השבת של חנה'לה
* היידי בת ההרים
* הנסיך הקטן
* פינוקיו
* הדחליל - סבא אליעזר והגזר
* גילגי
* כלילה ודימנה
* גוליבר בארץ הגמדים
* הבזאר הגדול
* החייל האמיץ שווייק

## קישורים חיצוניים
* 

* 
* 
* 
* 

## הערות שוליים

קטגוריה:מפיקי תיאטרון ישראלים
קטגוריה:אישים הקבורים בבית הקברות מורשה
קטגוריה:ישראלים שנולדו ב-1931
קטגוריה:ישראלים שנפטרו ב-2025
האיטים (קבוצה אתנית)

**האיטים** (בצרפתית: **Haïtiens**, בקריאולית האיטית: **Ayisyen**) הוא שמם של אזרחי האיטי ושל צאצאיהם פרי הורות ישירה בפזורה. האיטים הם בדרך כלל צאצאיהם המודרניים של עבדים אפריקנים משוחררים, יושבי האיים הקאריביים, אשר התיישבו בשטח היסטורי המכונה סן דומנג. הקבוצה כוללת גם מיעוט מולאטי ממוצא אירופי, בדרך כלל מתיישבים ממוצא צרפתי. על בסיס תודעה היסטורית, הרוב המכריע של ההאיטים מזהה עצמו עם מוצא אפריקני משותף, אם כי חלק קטן מקבוצה אתנית זו מקורם במהגרים בני זמננו מהלבנט שבמהלך מלחמת העולם הראשונה ומלחמת העולם השנייה חיפשו ומצאו מקלט במדינת האיטי.

## קישורים חיצוניים

קטגוריה:האיטי: תרבות
קטגוריה:קבוצות אתניות
ג'ו מוריס

**ג'ו מוריס** (2 במרץ 1922, מונטגומרי - 7 בנובמבר 1958, פיניקס) היה חצוצרן אמריקאי, שניגן רית'ם אנד בלוז וג'אז.

## ביוגרפיה
ג'ו מוריס נולד במונטגומרי, אלבמה. החל מסוף שנות ה-30 הוא ניגן עם דיזי גילספי, ג'וני גריפין, באדי ריץ', דיינה וושינגטון וליונל המפטון. בשנת 1946 הוא הקים תזמורת בשם Joe Morris Orchestra בה השתתפו ג'וני גריפין, פילי ג'ו ג'ונס ונגנים פופולריים נוספים של התקופה.

בשנת 1950 הוא הקליט שיר Anytime, Any Place, Anywhere עם לורי טייט כזמרת. התזמורת היה התזמורת הראשית של אטלנטיק רקורדס. בשנת 1953 לורי טייט עזבה וג'ו מוריס החל לעבוד עם פיי אדמס. ביחד הם ביצוע מספר להיטים שהגיעו לראש מצעד הפזמונים בתחום רית'ם אנד בלוז.

ג'ו מורי נפטר מדימום מוחי בשנת 1958 כאשר הוא היה בן 36 בלבד.

## קישורים חיצוניים

קטגוריה:אמריקאים ילידי אלבמה
קטגוריה:מונטגומרי: אישים
קטגוריה:נגני ג'אז: חצוצרנים
קטגוריה:חצוצרנים אמריקאים
קטגוריה:אמריקאים שנולדו ב-1922
קטגוריה:אמריקאים שנפטרו ב-1958
מיינור פיגורואה

**מיינור אלכסיס פיגורואה רוצ'ז** (בספרדית: **Maynor Alexis Figueroa Róchez**; נולד ב-2 במאי 1983) הוא כדורגלן הונדורסי ששיחק בעמדת הבלם.

## קריירת מועדונים
פיגורואה התחיל את הקרירה שלו בקבוצת הילדים ויקטוריה ובגיל 16 הצטרף לקבוצה הבוגרת. בשנת  חתם באולימפיה. בשנת  קיבל הצעה מניו אינגלנד רבולושן מה-MLS, אך אולימפיה סירבה לשחרר אותו.

בינואר , פיגורואה הושאל לוויגאן את'לטיק מהפרמייר ליג עד לסיום העונה. ב-5 באפריל 2008 ערך את הופעת הבכורה שלו בקבוצה בניצחון 0–2 נגד בירמינגהאם סיטי. ביולי  הושאל לעונה נוספת, עם אופציה לרכישה בסיום העונה. ב-23 בדצמבר 2008, פיגורואה חתם לשלוש וחצי שנים בוויגאן את'לטיק. ב-11 בינואר 2009 הבקיע את שער הבכורה שלו בוויגאן בניצחון 0–1 נגד טוטנהאם הוטספר.

ב-17 ביוני 2013 פיגורואה חתם בהול סיטי, העולה החדשה לפרמייר ליג. ב-18 באוגוסט 2013, פיגורואה ערך את הופעת הבכורה שלו בקבוצה בהפסד 0–2 לצ'לסי. ב-21 באוקטובר 2014 פיגורואה חזר בהשאלה לוויגאן אתלטיק לחודש, ובסוף התקופה השאל לחודש נוסף.

ב-7 באוגוסט 2015 פיגורואה חתם בקולורדו ראפידס מה-MLS. שבוע לאחר מכן, ערך את הופעת הבכורה שלו בקבוצה בהפסד 0–1 לסאן חוזה ארת'קווייקס.

ב-26 בינואר 2016, פיגורואה חתם בדאלאס. ב-4 באוגוסט פיגורואה הבקיע את שער הבכורה שלו בליגת האלופות של אמריקה הצפונית נגד ריאל אסטלי. בדאלאס, פיגורואה זכה בגביע ארצות הברית הפתוחה ובמגן האוהדים.

ב-30 בינואר 2019, פיגורואה חתם ביוסטון דינמו, בה שיחק שלוש שנים.

## קריירה בינלאומית
ב-31 בינואר 2008 פיגורואה ערך את הופעת הבכורה שלו בנבחרת הונדורס בהפסד 1–3 ל. ב-6 ביולי 2005 פיגורואה הבקיע את שער הבכורה שלו בנבחרת בתיקו 1-1 נגד .

פיגורואה נכלל בסגל הנבחרת לקראת גביע הזהב של ה-CONCACAF בשנים 2005, 2007, 2011, 2015, 2017 ו-2019. בנוסף, הוא גם נכלל בסגל הנבחרת לקראת מונדיאל 2010, מונדיאל 2014 ואולימפיאדת לונדון (2012).

פיגורואה הוא שיאן ההופעות של הנבחרת עם 181 הופעות בה.

## חיים אישיים
פיגורואה הוא בעל שורשים גריפונים. נשוי לשחקנית הכדוריד סנדרה נוראלס ולהם שני בנים ובת.

## תארים
; אולימפיה
*ליגת העל ההונדורסית: קלאסורה , קלאסורה , אפרטורה , אפרטורה 

; ויגאן את'לטיק
*גביע ה-FA: 

; דאלאס
*גביע ארצות הברית הפתוח: 
*מגן האוהדים: 

## קישורים חיצוניים

קטגוריה:כדורגלנים הונדורסים
קטגוריה:בלמי כדורגל הונדורסים
קטגוריה:מגני כדורגל הונדורסים
קטגוריה:כדורגלני אולימפיה
קטגוריה:כדורגלני ויגאן את'לטיק
קטגוריה:כדורגלני האל סיטי
קטגוריה:כדורגלני קולורדו ראפידס
קטגוריה:כדורגלני דאלאס
קטגוריה:כדורגלני יוסטון דינמו
קטגוריה:כדורגלני נבחרת הונדורס
קטגוריה:כדורגלני גביע הזהב 2005
קטגוריה:כדורגלני גביע הזהב 2007
קטגוריה:כדורגלני מונדיאל 2010
קטגוריה:כדורגלני גביע הזהב 2011
קטגוריה:כדורגלנים באולימפיאדת לונדון (2012)
קטגוריה:כדורגלני מונדיאל 2014
קטגוריה:כדורגלני גביע הזהב 2015
קטגוריה:כדורגלני גביע הזהב 2017
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:הונדורסים שנולדו ב-1983
איגור ג'וזלוב

**איגור ג'וזלוב** (במקדונית: **Игор Ѓузелов**; נולד ב-2 באפריל 1976) הוא כדורגלן עבר מקדוניה ששיחק בעמדת הבלם.

## קריירה
ג'וזלוב התחיל את הקריירה שלו בקבוצת הכדורגל של בלסיצה, אליה הצטרף בגיל 17. כעבור שנתיים חתם בסילקס, עמה זכה בשלוש אליפויות וגביע.

בקיץ  ג'וזלוב חתם בהיידוק ספליט מליגת העל הקרואטית.

בקיץ  ג'וזלוב חתם בשחטאר דונצק מליגת העל האוקראינית. ב-7 ביולי 2001 ערך את הופעת הבכורה שלו בקבוצה בניצחון 1-5 נגד זקארפטיה. ג'וזלוב שיחק בשחטאר עונה אחת, בה זכה עם הקבוצה בדאבל.

בקיץ  ג'וזלוב הצטרף ליריבה העירונית מטאלורג. בינואר  הושאל להפועל פתח תקווה מליגת העל.

בקיץ  חתם בסרקל ברוז' מליגת העל הבלגית, בה שיחק עד לפרישתו בשנת .

ב-25 במרץ 1998 ג'וזלוב ערך את הופעת הבכורה שלו בנבחרת מקדוניה הצפונית בניצחון 0-1 נגד . ב-18 באפריל 1998 הבקיע את שערו היחיד בנבחרת בתיקו 2-2 נגד .

## תארים
; סילקס
*ליגת העל המקדונית: , , 
*הגביע המקדוני: 

; היידוק ספליט
*ליגת העל הקרואטית: 
*הגביע הקרואטי: 

; שחטאר דונצק
*ליגת העל האוקראינית: 
*הגביע האוקראיני: 

## קישורים חיצוניים

קטגוריה:כדורגלנים מקדונים
קטגוריה:בלמי כדורגל מקדונים
קטגוריה:סטרומיצה: כדורגלנים
קטגוריה:כדורגלני היידוק ספליט
קטגוריה:כדורגלני שחטאר דונצק
קטגוריה:כדורגלני מטאלורג דונצק
קטגוריה:כדורגלני הפועל פתח תקווה
קטגוריה:כדורגלני סרקל ברוז'
קטגוריה:כדורגלני נבחרת מקדוניה הצפונית
קטגוריה:כדורגלנים זרים בישראל
קטגוריה:ספורטאים זרים בקרואטיה
קטגוריה:ספורטאים מקדונים באוקראינה
קטגוריה:ספורטאים מקדונים בישראל
קטגוריה:ספורטאים מקדונים בבלגיה
קטגוריה:מקדונים שנולדו ב-1976
ג'יילס ברנס

**ג'יילס גורדון קירלו ברנס** (באנגלית: **Giles Gordon Kirlue Barnes**; נולד ב-5 באוגוסט 1988) הוא כדורגלן עבר ג'מייקני ששיחק בעמדת החלוץ.

## קריירת מועדונים
ברנס התחיל את הקריירה שלו במחלקת הנוער של דרבי קאונטי. ב-5 באוגוסט 2005 ברנס חתם על חוזה בקבוצה הבוגרת. הוא ערך את הופעת הבכורה שלו בקבוצה הבוגרת בהפסד 1-0 לגרימסבי טאון במסגרת גביע הליגה האנגלי. בסיום העונה, האריך את חוזהו בקבוצה הבוגרת בארבע שנים. בעונת  כבש 8 שערים ב-46 משחקים, והיה שותף לעליה של הקבוצה לפרמייר ליג. במרץ  נבחר לשחקן החודש בפוטבול ליג צ'מפיונשיפ ולשחקן הצעיר של הקבוצה בסיום העונה. במהלך עונת  סבל מפציעות חוזרות שהביאו להיעדרותו והוא חזר לשחק כדורגל באופן סדיר רק בינואר .

ב-31 בינואר 2009 הושאל לפולהאם עד לסיום העונה, עם אופציה לרכישה בסיום העונה.

ב-3 בפברואר 2010, ברנס חתם בווסט ברומיץ' אלביון לשנה וחצי עם אופציה לשנה נוספת. ב-9 במרץ 2010 ברנס ערך את הופעת הבכורה שלו בקבוצה בניצחון 1–0 נגד שפילד וונסדיי. בינואר  מונה רוי הודג'סון למאמן הקבוצה, שבחר לא לתת לברנס דקות משחק.

ב-4 באוגוסט 2011, ברנס חתם לעונה בדונקסטר רוברס. ברנס ערך את הופעת הבכורה שלו במועדון במשחק הפתיחה של העונה נגד ברייטון אנד הוב אלביון. ב-25 בפברואר 2012 ברנס הבקיע את שער הבכורה שלו עבור המועדון בתיקו 1-1 נגד פיטרבורו יונייטד.

ב-29 באוגוסט 2012 ברנס חתם ביוסטון דינמו מה-MLS. ב-20 בספטמבר הבקיע את שער הבכורה שלו בקבוצה במשחק נגד פאס במסגרת ליגת האלופות של CONCACAF. ב-21 בספטמבר 2013, הבקיע צמד בניצחון 1-5 נגד צ'יבאס ארצות הברית. בעונת  שימש כקפטן המועדון.

ב-30 ביולי 2016 ברנס חתם בוונקובר ווייטקאפס.

ב-25 בפברואר 2017 ברנס חתם באורלנדו סיטי. ב-5 במרץ ערך את הופעת הבכורה שלו בקבוצה במשחק הליגה נגד ניו יורק סיטי לאחר שנכנס כמחליפו של קאקה בדקה ה-11.

ב-9 בינואר 2018 חתם בלאון מליגת העל המקסיקנית.

ב-13 ביולי 2018, ברנס חתם על לחצי שנה בקולורדו ראפידס.

בשנת  ברנס חתם בהיידראבאד מהסופר ליג ההודי.

## קריירה בינלאומית
בצעירותו, ברנס שיחק בנבחרות הנוער של אנגליה. במרץ  הודיע כי הוא מעוניין לייצג את ג'מייקה, אותה הוא היה זכאי לייצג בזכות מוצאם של סבו וסבתו.

ב-27 במרץ 2015 ערך את הופעת הבכורה שלו בנבחרת בניצחון 1-2 נגד , בו גם הבקיע את שער הבכורה שלו בנבחרת.

ברנס נכלל בסגל הנבחרת לקראת קופה אמריקה 2015, גביע הזהב 2015 וקופה אמריקה 2016.

## תארים
; דרבי קאונטי
*פלייאוף העלייה של הפוטבול ליג צ'מפיונשיפ: 

; אישיים
*הכדורגלן הצעיר של השנה בדרבי קאונטי: 
*כדורגלן החודש בפוטבול ליג צ'מפיונשיפ: מרץ 
*כדורגלן השנה של השחקנים ביוסטון דינמו: 

## קישורים חיצוניים

קטגוריה:כדורגלנים ג'מייקנים
קטגוריה:קשרי כדורגל ג'מייקנים
קטגוריה:חלוצי כדורגל ג'מייקנים
קטגוריה:כדורגלני דרבי קאונטי
קטגוריה:כדורגלני פולהאם
קטגוריה:כדורגלני וסט ברומיץ' אלביון
קטגוריה:כדורגלני דונקסטר רוברס
קטגוריה:כדורגלני יוסטון דינמו
קטגוריה:כדורגלני ונקובר וייטקאפס
קטגוריה:כדורגלני אורלנדו סיטי
קטגוריה:כדורגלני לאון
קטגוריה:כדורגלני קולורדו ראפידס
קטגוריה:כדורגלני נבחרת ג'מייקה
קטגוריה:ספורטאים זרים בארצות הברית
קטגוריה:ספורטאים זרים במקסיקו
קטגוריה:ספורטאים זרים בהודו
קטגוריה:כדורגלני קופה אמריקה 2015
קטגוריה:כדורגלני גביע הזהב 2015
קטגוריה:כדורגלני קופה אמריקה 2016
קטגוריה:ג'מייקנים שנולדו ב-1988
דגל אנושי

[ממוזער| איש עושה דגל על אנושי על [סולם]]
[ממוזער| איש עושה דגל על אנושי על [מוט]]
[ממוזער| איש עושה דגל על אנושי על [עץ]]
**דגל אנושי** הוא תרגיל באימון רחוב שבו הגוף מקביל לקרקע ונתמך על ידי מוט אנכי. קו ישר נוצר באמצעות הזרועות והגוף. התרגיל דורש מהמבצע להיות בעל חוזק נרחב בפלג הגוף העליון .

## טכניקה
היד התחתונה בדרך כלל מסובבת כדי לאחוז במוט והיא ישרה כדי "לדחוף" את הגוף למעלה. היד העליונה פונה קדימה ואוחזת במוט. זרוע זו "מושכת" את הגוף כדי לשמור על מיקום מקביל לקרקע. וריאציות קלות יותר כוללות חיבור זרוע אחת על המוט או על ידי רגליים מפוסקות, מקופלות או מורמות.

לימוד האחיזה נעשה בדרך כלל על ידי התחלת הרגליים מקבילות למוט ואז הורדתן לאט לקרקע. קיפול או פישוק הרגליים מפחיתה את הלחץ על הבטן, וגם הופכת את המהלך להרבה יותר קל לאחיזה.

## גרסאות
גרסאות קשות יותר כוללות:
* **מתח בדגל אנושי**: עליית מתח המבוצעת בדגל.
* **דגל אנושי בעזרת הזרוע**: דגל אנושי שבו הגוף מוחזק על המוט בעזרת הזרועות, מה שמפחית את המנוף ומקל על התרגיל.
* **דגל אנושי**: דגל אנושי שבו הגוף מורם אל המוט וחוזר למטה.
* "**דראגון פלאג**": דגל שבו הגב מקביל לקרקע במקום לצד. המהלך הזה הומצא על ידי ברוס לי .

## שיא עולם
שיא העולם לדגל האנושי הארוך ביותר שנערך עומד על דקה ו-5 שניות ובוצע על ידי וואנג ז'ונג-הואה. 

## קישורים חיצוניים

* מדריך|איך לבצע את התרגיל "דגל אנושי" (Human Flag) המדריך המפורט. באתר FXP

## הערות שוליים

קטגוריה:תרגילי התעמלות
אברימה אבו סילה

**אברימה אבו סילה** (באנגלית: **Ebrima Ebou Sillah**; נולד ב-12 באפריל 1980) הוא כדורגלן עבר גמביאני ששיחק בעמדת החלוץ.

## קריירה
אבו סילה התחיל את הקריירה שלו במחלקת הנוער של ריאל דה בנג'ול המקומית ותוך מספר חודשים עבר לבלגיה.

בקיץ  אבו סילה חתם בבלנקנברג' הבלגית וכעבור שנה חתם בקלאב ברוז' מליגת העל הבלגית. בשנתיים הראשונות שלו אבו סילה בברוז' הוא מיעט לשחק ולכן הושאל להארלבקה בעונת . בסיום העונה, חזר לברוז' בה שיחק שנתיים נוספות.

בקיץ  חתם ברוסנדאל ההולנדית.

בינואר  הצטרף לרובין קאזאן מליגת העל הרוסית במדיה שיחק שלוש עונות. בקיץ  חזר לקדנציה שנייה ברוסנדאל.

בקיץ 2006 חתם בבריסל. בפברואר  הושאל להפועל פתח תקווה מליגת העל. בפתח תקווה רשם 11 הופעות ולא כבש אף שער.

בקיץ 2007 הושאל למאסטריכט מהליגה ההולנדית השנייה ובסיום העונה חתם על חזה לשנתיים במועדון.

בקיץ  הצטרף לבלישיה בליזן וכעבור שנה לספורטנד האסלט בה שיחק שנתיים. לאחר מכן פרש מכדורגל.

## נבחרת גמביה
אברימה אבו סילה החל לשחק במדי נבחרת גמביה בכדורגל כבר בגיל 16 כאשר בשנת 1996 השתתף במשחקי מוקדמות לקראת מונדיאל 1998.

בשנת 2008 הוא הפך לשחקן מרכזי בנבחרת ואף היה קפטן במספר משחקים.

## תארים
; קלאב ברוז'
*ליגת העל הבלגית: 
*הגביע הבלגי: 

## קישורים חיצוניים

קטגוריה:כדורגלנים גמביאנים
קטגוריה:חלוצי כדורגל גמביאנים
קטגוריה:כדורגלני קלאב ברוז'
קטגוריה:כדורגלני רובין קאזאן
קטגוריה:כדורגלני בריסל
קטגוריה:כדורגלני הפועל פתח תקווה
קטגוריה:כדורגלני מאסטריכט
קטגוריה:כדורגלני נבחרת גמביה
קטגוריה:כדורגלנים זרים בישראל
קטגוריה:ספורטאים זרים בהולנד
קטגוריה:ספורטאים זרים ברוסיה
קטגוריה:ספורטאים גמביאנים בישראל
קטגוריה:ילידי 1980
אנה מרי האויט

**אנה מרי האויט** (באנגלית: **Anna Mary Howitt**; 15 בינואר 1824 – 23 ביולי 1884) הייתה ציירת, סופרת, ספיריטואליסטית ופמיניסטית בריטית פרה-רפאליטית.

## אמנית ופמיניסטית
אנה מרי האויט נולדה בנוטינגהאם כילדה הבכורה שנותרה בחיים של הסופרים והמוציאים לאור הקווייקרים ויליאם האויט (1792–1879) ומרי בותם (1799–1888), אך בילתה חלק ניכר מילדותה בעיירה בסארי. המשפחה עברה להיידלברג כשהאויט היה נערה, מכיוון שלדעתם גרמניה הציעה אפשרויות חינוכיות טובות יותר. האויט הפגינה כישרון ציור מוקדם ונכנסה לאקדמיה לאמנות בלונדון ב-1846, שם בני דורה כללו את ויליאם הולמן האנט, דנטה גבריאל רוזטי ותומאס וולנר. בשנת 1847 היא איירה את ספרה של אמה "שנת הילדים".
ממוזער|כריכת הספר של אמה,1847
ב-1850 ליוותה האויט את עמיתתה האמנית ג'יין בנהאם למינכן, שם למדה אצל וילהלם פון קולבאך. היא החלה לפרסם "חוויות סטודנטית לאמנות במינכן", שהופיעו כסיפורים עם איורים משלה ב"אילוסטרייטד מגזין אוף ארט" (1853–1854).

על הספר שהופיע בעקבות הסדרה, כתב ה"ניו יורק טיימס" (11 במאי 1854) "הספר מתאר ברצינות יפה ובפשטות נאיבית את החיים הגרמניים, ויש להם השפעה על הקורא. זו אחת מאותן יצירות שטופות שמש המותירות אחריהן שובל אור בזיכרון של הקורא".

הקבוצה הקרובה יותר שלה כללה את הפמיניסטיות של לנגהם פלייס, ובמיוחד את חברתה הקרובה האמנית ברברה בודישון. האויט עשתה את הופעת הבכורה שלה בתערוכה במכון הלאומי לאמנויות יפות ב-1854 עם ציור בהשראת "פאוסט" של גתה. הציור שלה "הנטושה" (1855) היה יוצא דופן בהציגו אישה ששקעה לזנות.

ב-1856 היא עזרה לברברה בודישון לאסוף חתימות לעצומה שתוביל לחוק רכוש נשים נשואות משנת 1870.
ממוזער|אנה מרי האויט, ציור רוחני 1858
דיווחים משפחתיים מתעדים את מצוקתה בגלל הביקורת מצד ג'ון ראסקין על הציור השאפתני שלה "בואדיצ'ה", שגם נדחה על ידי האקדמיה המלכותית. ייתכן והם תרמו לעזיבתה את עולם האמנות המקצועי. אבל הדיווח שלה, שפורסם תחת שם בדוי בספר "החוויות הרוחניות שלי" (1857), מזכיר אירוע נוירולוגי שעברה, כנראה תחילתה של אפילפסיה כגורם לנטישת הציור.

## סופרת וספיריטואליסט
בשנת 1859 התחתנה האויט עם חבר ילדות ועמית אלאריק אלפרד ווטס. מאוחר יותר עברו בני הזוג לצ'לסי, לביתו של דנטה גבריאל רוזטי. האויט המשיכה לפרסם באופן קבוע, לרוב בעיתונות הספיריטואליסטית. יחד עם בעלה היא כתבה כמה ספרים, אחד מהם "חלוצי הרפורמציה הרוחנית" (1883) שכלל פרטים ביוגרפיים של המשורר הגרמני יוסטינוס קרנר ושל אביה ויליאם האויט. היא נשארה קרובה לאחיה, אלפרד ויליאם האויט שהיגר לאוסטרליה, שם הפך לחוקר ואנתרופולוג. בהיותה סוכנת שלו באנגליה, היא קנתה לו ציוד, בדקה טקסטים שכתב ושמרה על קשרים אקדמיים בשמו.

האויט היוותה השראה לאמנית ג'ורג'יאנה הוטון. עם העניין הציבורי המתרחב באמנים מונעי רוחניות כמו אמה קונץ והילמה אפ קלינט, הרישומים של האויט זוכים לתשומת לב אקדמית רבה יותר.

אנה מרי האויט מתה מדיפתריה ב-1884.

## קישורים חיצוניים

## הערות שוליים

קטגוריה:ציירות בריטיות
קטגוריה:סופרות בריטיות
קטגוריה:ילידות 1824
קטגוריה:בריטים שנולדו ב-1824
קטגוריה:נפטרות ב-1884
קטגוריה:בריטים שנפטרו ב-1884